Rezultatele voturilor pentru Adunarea Generală Ordinară a Acţionarilor Avioane Craiova S.A. din data de 21.09.2026

     În conformitate cu prevederile art. 209 din Regulamentul Autorității de Supraveghere Financiară nr. 5/2018 privind emitenții de instrumente financiare și operațiuni de piață, Avioane Craiova S.A., societate comercială administrată în sistem unitar, înfiinţată şi funcţionând în conformitate cu legislaţia română, înregistrată la Oficiul Registrului Comerţului de pe lângă Tribunalul Dolj sub nr. J1991001214169, Cod de identificare fiscală RO 2326144, cu sediul situat în comuna Ghercești, str. Aviatorilor, nr. 10, județul Dolj, având capitalul social subscris şi vărsat în cuantum de 98.457.530 lei, divizat în 39.383.012 acţiuni nominative, având fiecare o valoare nominală de 2,5 lei, anunţă prin prezenta rezultatele voturilor Adunării Generale Ordinare a Acţionarilor (denumită în continuare „A.G.O.A.”), care a avut loc la prima convocare, în data de 21.09.2026, la sediul societății Avioane Craiova S.A., situat în comuna Ghercești, str. Aviatorilor, nr. 10, județul Dolj, în condiţii legale de valabilitate, conform art. 112, alin. (2) din Legea nr. 31/1990 a societăţilor, republicată, cu modificările şi completările ulterioare, respectiv „Pentru validitatea deliberărilor adunării generale ordinare este necesară prezenţa acţionarilor care să deţină cel puţin o pătrime din numărul total de drepturi de vot. Hotărârile adunării generale ordinare se iau cu majoritatea voturilor exprimate. Actul constitutiv poate prevedea cerinţe mai ridicate de cvorum şi majoritate.” si art. 14, alin. (1) din Actul Constitutiv al societăţii Avioane Craiova S.A., respectiv „Adunarea generală ordinară este valabil constituită şi poate lua hotărâri dacă la prima convocare sunt prezenţi acţionari care deţin cel puţin 2/3 din capitalul social, iar hotărârile sunt luate de acţionari ce deţin majoritatea absolută din capitalul social reprezentat în adunare”.
      A. Situaţia acţiunilor şi drepturilor de vot la data A.G.O.A.:
           Capital social: 98.457.530 lei;
           Valoare nominala per acţiune: 2,5 lei;
           Drepturi de vot per acţiune: 1;
           Tipul acţiunii: nominative;
           Număr total acţiuni: 39.383.012; 
           Acţiuni cu drept de vot: 39.383.012.
      La lucrările Adunării Generale Ordinare a Acţionarilor din data de 21.09.2026 şi-au exprimat votul 3 acţionari, care dețin un număr de 38.600.970 acţiuni, reprezentând 98,0142% din numărul total de acţiuni, conform Registrului consolidat al acţionarilor Avioane Craiova S.A. la data de 10.09.2026, data de referinţă a Adunării Generale Ordinare a Acţionarilor, şi 98,0142% din totalul drepturilor de vot. 

       B. Rezultatele voturilor din cadrul A.G.O.A. din 21.09.2026
       Punctul 1 de pe ordinea de zi: „Aprobarea garantării Facilității de Credit contractate de la Banca Comercială Română S.A., în valoare de 300.000.000 lei, cu următoarele garanții:
       - Ipotecă de rang 1 asupra clădirilor și terenurilor aflate în proprietatea Avioane Craiova S.A., ce nu se află în inventarul capacităților de apărare, în conformitate cu Hotărârea A.G.O.A. nr. 4/13.08.2026 și Ordinul M.E.D.A.T. nr. 1263/12.08.2026;      
       - Ipotecă de rang 1 asupra echipamentelor de producție aflate în proprietatea Avioane Craiova S.A., ce nu se află în inventarul capacităților de apărare, în conformitate cu Hotărârea A.G.O.A. nr. 4/13.08.2026 și Ordinul M.E.D.A.T. nr. 1263/12.08.2026;          
       - Ipotecă mobiliară asupra creanțelor provenite din Contractul de Furnizare nr. 19/2/042-C/30.07.2020, semnat la data de 14.08.2020 între Ministerul Apărării Naționale, prin Unitatea Militară 02550 București, în calitate de achizitor și Avioane Craiova S.A., în calitate de furnizor și asupra creanțelor provenite din Contractul subsecvent nr. 1/27.12.2022 la Acordul-cadru de furnizare nr. A1-11246/27.12.2022, încheiat între Ministerul Apărării Naționale, prin Unitatea Militară 01836 Otopeni, în calitate de achizitor și Avioane Craiova S.A., în calitate de furnizor;     
       - Ipotecă mobiliară asupra conturilor prezente și viitoare deschise de Avioane Craiova S.A. la Banca Comerciala Romana S.A.”.
       Hotărârea adoptată pentru punctul 1 de pe ordinea de zi este următoarea: 
       „Cu un număr de 38.600.970 voturi valabile „împotrivă” (adică 100% din voturile exprimate), reprezentând 98,0142% din capitalul social al Avioane Craiova S.A., A.G.O.A. nu aprobă propunerea de constituire a garanțiilor în favoarea instituției bancare, având în vedere faptul că activele propuse spre garantare reprezintă active funcționale ale societății, integrate direct în capacitatea operațională și de producție a acesteia.
       Aceste active sunt necesare desfășurării activității curente și menținerii capacității societății de a-și îndeplini obiectul de activitate. În consecință, grevarea lor cu sarcini în favoarea unui creditor bancar poate genera, în eventualitatea executării garanțiilor, un risc semnificativ asupra continuității activității, asupra capacității de producție și asupra funcționării societății în condiții normale.
       De asemenea, instituirea unor astfel de garanții și o eventuală executare silită a acestora, ar genera blocarea instantanee și imposibilitatea realizării programelor de importanță strategică națională.
       Conducerea executivă și administrativă a societății poartă întreaga responsabilitate pentru realitatea, corectitudinea și exactitatea datelor/informațiilor/documentelor transmise spre aprobare Adunării Generale a Acționarilor, cu respectarea dispozițiilor legale în vigoare, astfel încât să nu se producă prejudicii pentru societate, respectiv pentru acționari". 

       Voturile au fost înregistrate după cum urmează: 
       - Voturi valabil exprimate 38.600.970 voturi, din care:
       - 0 voturi „pentru”;
       - 38.600.970 voturi „împotrivă”;
       - 0 voturi „abținere”.
       - Voturi neexprimate 782.042 voturi.
       Punctul 2 de pe ordinea de zi: „Aprobarea împuternicirii în vederea semnării în numele și pe seama societății a Contractului de Facilitate de Credit/Actului adițional la Contractul de Facilitate de Credit pentru finanțarea activității curente a societății, a contractelor de garanții și a actelor adiționale ulterioare la acestea, precum și a oricăror alte documente necesare ducerii la îndeplinire a prevederilor prezentei hotărâri, a Directorului General al Avioane Craiova S.A. în funcție la momentul semnării documentelor”. 
       Hotărârea adoptată pentru punctul 2 de pe ordinea de zi este următoarea:
       „Cu un număr de 38.600.970 voturi valabile „împotrivă” (adică 100% din voturile exprimate), reprezentând 98,0142% din capitalul social al Avioane Craiova S.A., A.G.O.A. nu aprobă împuternicirea în vederea semnării în numele și pe seama societății a Contractului de Facilitate de Credit/Actului adițional la Contractul de Facilitate de Credit pentru finanțarea activității curente a societății, a contractelor de garanții și a actelor adiționale ulterioare la acestea, precum și a oricăror alte documente necesare ducerii la îndeplinire a prevederilor prezentei hotărâri, a Directorului General al Avioane Craiova S.A. în funcție la momentul semnării documentelor, având în vedere cele menționate la punctul nr. 1”.
       Voturile au fost înregistrate după cum urmează: 
       - Voturi valabil exprimate 38.600.970 voturi, din care:
       - 0 voturi „pentru”;
       - 38.600.970 voturi „împotrivă”;
       - 0 voturi „abținere”.
       - Voturi neexprimate 782.042 voturi.
       Punctul 3 de pe ordinea de zi: „Aprobarea indicatorilor-cheie de performanță ai administratorilor neexecutivi ai societății, rezultați din Planul de administrare, în conformitate cu prevederile art. 30, alin. (3) din O.U.G. nr. 109/2011 privind guvernanța corporativă a întreprinderilor publice”. 
       Hotărârea adoptată pentru punctul 3 de pe ordinea de zi este următoarea:
       „Cu un număr de 38.600.970 voturi valabile „pentru” (adică 100% din voturile exprimate), reprezentând 98,0142% din capitalul social al Avioane Craiova S.A., A.G.O.A. amână exprimarea votului pentru acest punct, până la negocierea indicatorilor-cheie de performanță și avizarea prealabilă a acestora de către A.M.E.P.I.P.“.
       Voturile au fost înregistrate după cum urmează: 
       - Voturi valabil exprimate 38.600.970 voturi, din care:
       - 38.600.970 voturi „pentru”;
       - 0 voturi „împotrivă”;
       - 0 voturi „abținere”.
       - Voturi neexprimate 782.042 voturi.
       Punctul 4 de pe ordinea de zi: „Prezentarea Raportului semestrial asupra activității de administrare, în conformitate cu art. 55, alin. (1) din O.U.G. nr. 109/2011 privind guvernanța corporativă a întreprinderilor publice, republicată, cu modificările și completările ulterioare, aprobată cu modificări și completări prin Legea nr. 111/2016.”.
       Hotărârea adoptată pentru punctul 4 de pe ordinea de zi este următoarea: 
       „Cu un număr de 38.600.970 voturi valabile „pentru” (adică 100% din voturile exprimate), reprezentând 98,0142% din capitalul social al Avioane Craiova S.A., A.G.O.A. ia act de Raportul semestrial al Consiliului de Administrație prezentat, conform prevederilor art. 55, alin. (1) din O.U.G. nr. 109/2011 privind guvernanța corporativă a întreprinderilor publice, republicată, cu modificările și completările ulterioare, aprobată cu modificări și completări prin Legea nr. 111/2016, și menționează faptul că acesta nu necesită vot.
       Conducerea executivă și administrativă a societății poartă întreaga responsabilitate pentru realitatea, corectitudinea și exactitatea datelor/informațiilor/documentelor transmise spre informare Adunării Generale a Acționarilor, cu respectarea dispozițiilor legale în vigoare, astfel încât să nu se producă prejudicii pentru societate, respectiv pentru acționari”.
       Voturile au fost înregistrate după cum urmează: 
       - Voturi valabil exprimate 38.600.970 voturi, din care:
       - 38.600.970 voturi „pentru”;
       - 0 voturi „împotrivă”;
       - 0 voturi „abținere”.
       - Voturi neexprimate 782.042 voturi.
       Punctul 5 de pe ordinea de zi: „Aprobarea datei de 07.10.2026 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.O.A și a datei de 06.10.2026 ca „ex–date”, în conformitate cu dispozițiile Legii nr. 24/2017”.  
[bookmark: _GoBack]       Hotărârea adoptată pentru punctul 5 de pe ordinea de zi este următoarea:
       „Cu un număr de 38.600.970 voturi valabile „pentru” (adică 100% din voturile exprimate), reprezentând 98,0142% din capitalul social al Avioane Craiova S.A., A.G.O.A. aprobă data de 07.10.2026 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.O.A. și data de 06.10.2026 ca „ex-date”, în conformitate cu dispozițiile Legii nr. 24/2017”.
       Voturile au fost înregistrate după cum urmează: 
       - 38.600.970 voturi „pentru”;
       - 0 voturi „împotrivă”;
       - 0 voturi „abținere”.
       - Voturi neexprimate 782.042 voturi.
       Punctul 6 de pe ordinea de zi: „Împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.O.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”. 
       Hotărârea adoptată pentru punctul 6 de pe ordinea de zi este următoarea:
       „Cu un număr de 38.600.970 voturi valabile „pentru” (adică 100% din voturile exprimate), reprezentând 98,0142% din capitalul social al Avioane Craiova S.A., A.G.O.A. aprobă împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.O.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”.
       Voturile au fost înregistrate după cum urmează: 
       - 38.600.970 voturi „pentru”;
       - 0 voturi „împotrivă”;
       - 0 voturi „abținere”.
       - Voturi neexprimate 782.042 voturi.

